《去郡后作》
宋代·杨蟠

为官一十政，宦游五十秋。
平生忆何处，最忆是温州。
思远城南曲，西岑古渡头。
缘觞春送酒，红烛夜行舟。
不敢言遗爱，惟应念旧游。
凭君将此句，寄写谢公楼。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。